Diari Oficial de la Generalitat Valenciana


Sumari del DOGV 4533, del 30-06-2003 (2003/7810)

DECRET 78/2003, de 27 de juny, del Consell de la Generalitat, pel qual crea i regula la Comissió Delegada del Consell per a Assumptes Econòmics.
------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2003/06/27/78/dof/vci/html**

### Dades del document

Número de DOGV
:   4533

Data del DOGV
:   30-06-2003

Secció del DOGV
:   I. DISPOSICIONS GENERALS

Número del document
:   2003/7810


Data del document
:   27-06-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Comissió delegada del Consell Per A Assumptes Econòmics
    * Conselleria Economia, Hisenda i Ocupació
    * política econòmica
    * legislació
    * reglament intern

DECRET 78/2003, de 27 de juny, del Consell de la Generalitat, pel qual crea i regula la Comissió Delegada del Consell per a Assumptes Econòmics. [2003/7810]
  
Dins les prioritats del Consell de la Generalitat destaca per la seua especial significació la de realitzar una assignació eficient i eficaç dels recursos públics, establint objectius i analitzant la repercussió econòmica de les accions que porten a terme els òrgans que assumixen la gestió de les diverses polítiques públiques que desenvolupa la Generalitat.
  
A l'efecte, és necessari aconseguir una coordinació adequada entre els departaments amb capacitat d'influir de forma decisiva en la despesa pública. Per a aconseguir l'objectiu esmentat, es considera un instrument adequat la creació d'una comissió delegada en la qual s'analitze l'impacte de les decisions econòmiques que es projecten realitzar en l'acció de govern, garantint una planificació adequada dels recursos econòmics.
  
De conformitat amb tot això, i en virtut del que preveuen els articles 17.1, 31.1, 34.1 i 7, 48 i 55 de l'Estatut d'Autonomia de la Comunitat Valenciana i el que disposa l'article 30 de la Llei de Govern Valencià, a proposta del conseller d'Economia, Hisenda i Ocupació, i amb prèvia deliberació del Consell de la Generalitat, en la reunió del dia 27 de juny de 2003,
  
DECRETE
  
Article 1. Creació i funcions de la Comissió Delegada del Consell per a Assumptes Econòmics
  
1. De conformitat amb el que preveu l'article 30 de la Llei de Govern Valencià, es crea la Comissió Delegada del Consell per a Assumptes Econòmics.
  
2. Correspon a la Comissió Delegada del Consell per a Assumptes Econòmics l'exercici de les funcions següents:
  
a) Examinar les qüestions de caràcter econòmic i financer que tinguen relació amb diverses conselleries.
  
b) Examinar l'Avantprojecte de Pressuposts de la Generalitat, així com les línies bàsiques per a la seua elaboració.
  
c) Examinar les memòries econòmiques que acompanyen els avantprojectes de llei i projectes de disposicions reglamentàries que hagen d'elevar-se al Consell de la Generalitat, conforme als articles 49.2 i 49 bis.1.a) de la Llei de Govern Valencià, llevat que no tinguen cost apreciable.
  
d) Resoldre, per delegació del Consell de la Generalitat, els assumptes merament administratius de la seua competència que es considere oportú.
  
Article 2. Composició de la Comissió Delegada del Consell per a Assumptes Econòmics
  
1. La Comissió Delegada del Consell per a Assumptes Econòmics està integrada pel conseller d'Economia, Hisenda i Ocupació, qui la presidirà, pels consellers de Justícia i Administracions Públiques; d'Infraestructures i Transport; de Cultura, Educació i Esport; de Sanitat; i d'Indústria, Comerç i Turisme; i pel director general de l'Institut Valencià de Finances. Exercirà les funcions de secretari tècnic el secretari autonòmic d'Economia i Pressuposts.
  
2. En funció dels assumptes a tractar, el president de la Comissió podrà convocar a les seues sessions als responsables de les distintes conselleries que no en siguen membres, així com a responsables dels organismes, entitats i empreses dependents de l'administració de la Generalitat.
  
Article 3. Funcionament de la Comissió Delegada del Consell per a Assumptes Econòmics
  
1. El president de la Comissió fixarà l'orde del dia de les seues sessions, el qual estarà integrat pels assumptes proposats pels seus membres.
  
2. En la resta, la Comissió ajustarà el seu funcionament al que preveuen per al Consell de la Generalitat els articles 26 a 29 de la Llei de Govern Valencià.
  
3. La Comissió es reunirà amb anterioritat a cada una de les sessions del Consell de la Generalitat.
  
DISPOSICIÓ DEROGATÒRIA
  
És derogat el Decret 4/2000, d'11 de gener, del Consell de la Generalitat, pel qual es crea la Comissió Interdepartamental per a la Competitivitat de l'Economia Valenciana.
  
DISPOSICIÓ FINAL
  
El present decret vigirà l'endemà de la publicació en el Diari Oficial de la Generalitat Valenciana.
  
València, 27 de juny de 2003.
  
El president de la Generalitat,
  
FRANCISCO CAMPS ORTIZ
  
El conseller d'Economia, Hisenda i Ocupació,


Còpia Permalink ELI